CELEX: 32019D2004
Language: lv
Date: 2019-11-28 00:00:00
Title: Komisijas Īstenošanas lēmums (ES, Euratom) 2019/2004 (2019. gada 28. novembris), ar ko groza Lēmumu 2005/872/EK, Euratom attiecībā uz atļauju Čehijas Republikai lietot noteiktas aptuvenas aplēses PVN pašu resursu bāzes aprēķinam attiecībā uz pasažieru starptautiskiem pārvadājumiem (izziņots ar dokumenta numuru C(2019) 8595) (Autentisks ir tikai teksts čehu valodā)

2.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 310/54
               
            
         KOMISIJAS ĪSTENOŠANAS LĒMUMS (ES, Euratom) 2019/2004
         (2019. gada 28. novembris),
         ar ko groza Lēmumu 2005/872/EK, Euratom attiecībā uz atļauju Čehijas Republikai lietot noteiktas aptuvenas aplēses PVN pašu resursu bāzes aprēķinam attiecībā uz pasažieru starptautiskiem pārvadājumiem
         (izziņots ar dokumenta numuru C(2019) 8595)
         (Autentisks ir tikai teksts čehu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un it īpaši tās 6. panta 3. punkta otro ievilkumu,
         apspriedusies ar Padomdevēju komiteju pašu resursu jautājumos,
         tā kā:
         
                     (1)
                  
                  
                     Saskaņā ar Padomes Direktīvas 2006/112/EK (2) 381. pantu, kamēr tādu pašu atbrīvojumu no nodokļa piemēro kādā dalībvalstī, kas bija Kopienas dalībvalsts 2004. gada 30. aprīlī, Čehijas Republika – piemērojot nosacījumus, kas šajā dalībvalstī bija spēkā tās pievienošanās dienā – var turpināt atbrīvot no nodokļa starptautiskos pasažieru pārvadājumus, kas paredzēti minētās direktīvas X pielikuma B daļas 10. punktā. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
                  
               
                     (2)
                  
                  
                     Ar 1.a pantu Komisijas Lēmumā 2005/872/EK, Euratom (3) Čehijas Republikai bija atļauts izmantot fiksētu procentuālo apmēru no starpbāzes tiem darījumiem, kas minēti Direktīvas 2006/112/EK X pielikuma B daļas 10. punktā attiecībā uz pasažieru pārvadājumiem.
                  
               
                     (3)
                  
                  
                     Pēdējā PVN pašu resursu pārbaudē tika konstatēts, ka atļauja izmantot vienkāršotu aprēķina metodi Direktīvas 2006/112/EK X pielikuma B daļas 10. punktā minēto darījumu aprēķinam pamatojās uz nepareiziem un nepilnīgiem datiem. Ja Komisijas rīcībā būtu bijuši pareizi un pilnīgi dati, atļauja izmantot aptuvenas aplēses attiecībā uz pasažieru pārvadājumiem no 2015. līdz 2020. gadam Čehijas Republikai netiktu piešķirta. Tāpēc ir lietderīgi svītrot Lēmuma 2005/872/EK 1.a pantu ar atpakaļejošu spēku.
                  
               
                     (4)
                  
                  
                     Tāpēc būtu attiecīgi jāgroza Lēmums 2005/872/EK, Euratom,
                  
               IR PIEŅĒMUSI ŠO LĒMUMU.
         
            1. pants
            Lēmuma 2005/872/EK, Euratom 1.a pantu svītro.
         
         
            2. pants
            Šis lēmums ir adresēts Čehijas Republikai.
         
         
            3. pants
            Šo lēmumu piemēro no 2015. gada 26. novembra.
         
         
            Briselē, 2019. gada 28. novembrī
            
               
                  Komisijas vārdā –
               
               
                  Komisijas loceklis
               
               Günther OETTINGER
            
         
         
            (1)  OV L 155, 7.6.1989., 9. lpp.
         
         
            (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Komisijas 2005. gada 21. novembra Lēmums 2005/872/EK, Euratom, ar ko Čehijas Republikai atļauj lietot noteiktus aptuvenos novērtējumus PVN pašu resursu bāzes aprēķinam (OV L 322, 9.12.2005., 19. lpp.).